Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin suurlähetystöä tulitettiin eilisiltana Ateenassa Kreikassa.
Ranskan senaatti hyväksyi aloitteen, -
jossa hallitusta pyydetään tunnustamaan palestiinalaisvaltio.
12-vuotias poika ja tämän 13-vuotias apuri yrittivät ryöstää pankin -
leikkiaseella Israelin keskiosassa.
Israelin suurlähetystöä tulitettiin eilisiltana Kreikassa Ateenassa.
Loukkaantumisia tai vahinkoja ei ole tullut tietoon.
Kukaan ei ole vielä ilmoittautunut tekijäksi.
Kreikka pysyy edelleenkin turvallisena maana.
Tahdon sanoa jotakin niille, -
jotka tahallaan pyrkivät luomaan ongelmia näinä vaikeina aikoina.
He saavat tulla huomaamaan, -
että valtio ja kansalaisten enemmistö on heitä vastaan.
Ampujia oli ilmeisesti kaksi, ja he olivat liikkeellä moottoripyörällä.
Kahta muuta moottoripyöräilijää epäillään osallistumisesta iskuun.
Alustavassa tutkimuksessa löytyi ainakin 20:tä Kalašnikovin luotia.
Ateenan poliisi sanoi, että Israelin lähetystöön johtava katu on suljettu -
ja että rikostekniset yksiköt tutkivat tapausta.
Jordanian kuningas Abdullah ja Egyptin presidentti Sisi -
antoivat yhteisen vaatimuksen tapaamisensa päätteeksi Ammanissa.
He vaativat Israelin ja palestiinalais- ten rauhanneuvottelujen jatkamista -
ja otollisten olosuhteiden luomista, jotta neuvottelut saisivat uutta tuulta.
Johtajat vaativat osapuolia raivaamaan esteet, -
jotta kahden valtion ratkaisua saataisiin edistettyä -
arabien rauhanaloitteen mukaisesti.
Johtajat varoittivat, ettei status quota saa horjuttaa Jerusalemissa, -
ei etenkään al-Aqsan moskeijassa.
Ranskan senaatti hyväksyi aloitteen, -
jossa hallitusta pyydetään tunnustamaan palestiinalaisvaltio.
Kansalliskokous hyväksyi esityksen kymmenen päivää sitten -
symbolisessa äänestyksessä.
Esitystä kannatti 154 edustajaa, ja 146 edustajaa vastusti sitä.
Äänestäjiä: 324.
Annettuja ääniä: 300.
Puolesta: 154. Vastaan: 146.
Senaatti hyväksyy esityksen palestiinalaisvaltion tunnustamisesta.
Kaksi päivää sitten Irlannin hallitus hyväksyi esityksen, -
jossa parlamenttia pyydetään tunnustamaan palestiinalaisvaltio.
Samanlaisia symbolisia päätöksiä on tehty myös muissa EU-maissa.
Sosialistipuolueen senaattori ja esityksen alullepanija Gilbert Robert -
puhkesi kyyneliin helpotuksesta.
Oli hyödyllistä, että parlamentin ylähuone äänesti tavalla, -
joka vahvistaa alahuoneen äänestyksen tulosta.
Tämä on vahva viesti maailmalle ja...
olen siitä onnellinen.
Keskusta-oikeistolaisen UMP- puolueen senaattori Raffarin toivoi, -
että esitys johtaa valtioiden molemminpuoliseen tunnustamiseen.
Tapauksen tarkoitus on kehotus rauhaan.
Jokainen voi päättää, miten tahtoo, mutta sota on kestänyt liian pitkään.
Se sytyttää koko alueen, ja se on monien konfliktien lähde.
Meidän täytyy rohkaista molemmin- puoliseen tunnustamiseen, -
koska yksipuolinen tunnustus ei ole molemminpuolinen tunnustus.
Ranskassa on Euroopan suurimmat juutalais- ja muslimiyhteisöt.
Lähi-idän väkivaltaisuudet kiristävät usein jännitteitä niiden välillä.
Oikeisto arvosteli sosialistienemmistöä siitä, että kannattamalla tunnustusta -
tämä pyrkii voittamaan takaisin muslimiäänestäjien tuen.
Muslimiäänestäjiä suututti viime vuonna hyväksytty homoliittolaki, -
samoin presidentti Hollanden tuki Israelin Gaza-operaatiolle.
Vaikka esitys on symbolinen, Ranskan ulkoministeri Fabius sanoi, -
ettei Pyhän maan vallitsevaa tilaa voi hyväksyä -
ja että Ranska tunnustaisi palestiina- laisvaltion ilman neuvotteluratkaisua, -
elleivät diplomaattiset keinot tehoa kahden vuoden aikana.
Israelilaiset olivat pettyneitä Ranskan esitykseen ja halveksuivat sitä.
He syyttivät Eurooppaa konfliktin ydinasioiden ylenkatsomisesta.
Euroopan on helppo vaatia Israelia luopumaan alueistaan.
Euroopan historia juutalaiskansaa ja Israelia kohtaan -
ei herätä täällä arvostusta eikä luottamusta Euroopan arvioon, -
kun mietitään Israelin selviytymistä.
En suoraan sanoen usko, että he tyytyvät muuhun kuin koko alueeseen.
Se ei toimi. Olemme vuosia tarjonneet heille sitä ja tätä, -
eikä se ikinä riitä.
Ha-shem (Jumala) antoi meille tämän maan.
Tämä on meidän maamme. Saimme sen takaisin vuonna 1948.
Olen todella harmissani.
Jos palestiinalaiset haluavat asua täällä, se sopii minulle, -
mutta heidän on suostuttava rauhaan.
Poika, 12, ja hänen apurinsa, 13, yrittivät ryöstää pankin Israelissa.
He ilmeisesti säikähtivät ja lähtivät pakoon ottamatta rahaa.
Hupparipäiset pojat tallentuivat valvontakameran kuviin -
pankin edessä Rishon LeZionissa, telavivilaisessa lähiössä.
Toisella oli reppu ja rynnäkkökivääriltä näyttävä ase.
Poliisin tiedottaja Rosenfeld sanoi, -
että molemmilla pojilla oli leikkiase ja he huusivat: "Tämä on ryöstö!"
Poikien asianajaja Gil Gabay sanoi, -
että alaikäisiä poikia oli kuulusteltu yön aikana -
ja ettei heitä pitäisi kohdella rikollisina.
Pojat ovat vasta lapsia. Heidät pidätettiin eilisiltana kello 23.
Heitä kuulusteltiin yön aikana vastoin juridisia ohjeita.
He nukkuivat tuolilla poliisiasemalla.
Heidän oikeuksiaan rikottiin merkittävästi.
Heitä olisi pitänyt kohdella toisin, ei tällä tavalla rikollisina.
Israelin TV2:n eilen julkaisema mielipidetutkimus osoitti, -
että jos parlamenttivaalit pidettäisiin nyt, -
työväenpuolueen ja Hatnuan vaaliliitto saisi 24 paikkaa ja Likud 23 paikkaa.
Mielipidetutkimuksen mukaan -
Likudin ja Juutalainen koti -puolueen mahdollinen yhteinen ehdokaslista -
tuottaisi ainoastaan 33 paikkaa. Eri listoilla puolueet saisivat 38 paikkaa.
Vastaajilta kysyttiin myös, kenet he haluaisivat pääministeriksi.
Vastaajista 36 % kannatti Netanjahua.
Herzogin ja Livnin vuorottelua kannatti vastaajista 33 %.
Israelilaiselokuva "Gett" (Avioerokirja) ja viisi muuta elokuvaa, -
kuten ruotsalainen "Turisti" ja virolainen "Mandariinid", -
kilpailevat parhaan vieraskielisen elokuvan Golden Globe -palkinnosta.
"Gett" päättää trilogian, jonka on ohjannut Elkabetzien sisaruspari.
Se kertoo viidestä vuodesta israelilaisen Vivianen elämässä.
Viviane, jota näyttelee Ronit Elkabetz, taistelee saadakseen avioeron.
Elokuva sijoittuu kokonaan oikeussaliin, -
ja siinä seurataan "Ve'Lakhta Lehe Isha" (Ota hänet vaimoksesi) -
ja "Shiva" (Seitsemän päivää) -elokuvien henkilöhahmoja.
Palkinto jaetaan 11.1.2015.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Shabat shalom! Maanantaihin!
Suomennos: Marianne Tenetz